**DOKUMENTI ZA OTVARANJE OBITELJSKOG DOMA**

**Fizička osoba u obiteljskom domu pruža usluge smještaja ili boravka kao profesionalnu djelatnost za 5 do 20 odraslih korisnika**

**Usluge skrbi obavlja profesionalno jedan punoljetan član obitelji - predstavnik obiteljskog doma, koji mora zaposliti radnike ovisno o broju i vrsti korisnika u skladu s propisanim uvjetima.**

Predstavnik obiteljskog doma mora uz zahtjev priložiti:

1. Dokaz o prebivalištu/ boravištu- preslika osobne iskaznice
2. Preslik osobnih iskaznica punoljetnih članova obitelji
3. Dokaz o državljanstvu – domovnica
4. Dokaz o radnom statusu – potvrda o nezaposlenosti nadležnog Područnog ureda Hrvatskog zavoda za zapošljavanje
5. Potvrda (nadležnog suda) da se ne vodi istražni ili kazneni postupak (potvrda o nekažnjavanju)
6. Dokaz o završenoj stručnoj spremi (najmanje SSS)
7. Za predstavnika doma dokaz da se ne nalazi pod skrbništvom niti da mu je oduzeta poslovna sposobnost, te da mu nije izrečena prekršajna pravna sankcija za nasilje u obitelji **(**potvrda nadležnog Centra za socijalnu skrb)
8. Dokaz o zdravstvenoj sposobnosti (liječnička potvrda obiteljskog liječnika**).**
9. Pisani pristanak svih punoljetnih članova obitelji za pružanje usluga obiteljskog doma (ovjereno kod javnog bilježnika)
10. Izjava predstavnika doma da će zaposliti potreban broj radnika sukladno Zakonu o socijalnoj skrbi (ovjereno kod javnog bilježnika)
11. Dokaz o raspolaganju prostorom za obavljanje poslova pružanja socijalnih usluga - vlasnički ili suvlasnički list izdan od nadležnog suda ili ugovor o najmu sklopljen na vrijeme od najmanje 3 godine –
12. Izjava predstavnika doma i članova obitelji kako s korisnicima usluga socijalne skrbi neće sklopiti ugovor o dosmrtnom i doživotnom uzdržavanju dok traje njihov ugovorni odnos (ovjereno kod javnog bilježnika)
13. Građevinska/ uporabna dozvola (i tlocrt prostora izrađen od strane ovlaštenog projektanta)
14. Atesti električnih instalacija**, gromobrana**, plina ili drugog načina grijanja, dimovodnih kanala, vode (Zavod za javno zdravstvo)

**POSTUPAK ZA POČETAK RADA OBITELJSKOG DOMA**

Predstavnik obitelji koji želi u obiteljskom domu pružati usluge smještaja ili boravka podnosi zahtjev za izdavanje rješenja kojim se utvrđuje ispunjavanje propisanih uvjeta.
Obiteljski dom može početi s radom po pribavljenom konačnom rješenju i nakon upisa u evidenciju fizičkih osoba koje obavljaju socijalnu skrb kao profesionalnu djelatnost, koju vodi Ministarstvo socijalne politike i mladih.

**PROPISI:**
1. Zakon o socijalnoj skrbi (Narodne novine [157/13](http://narodne-novine.nn.hr/clanci/sluzbeni/2013_12_157_3289.html), [152/14](http://narodne-novine.nn.hr/clanci/sluzbeni/2014_12_152_2866.html) , [99/15](http://narodne-novine.nn.hr/clanci/sluzbeni/2015_09_99_1914.html),[52/16](http://narodne-novine.nn.hr/clanci/sluzbeni/2016_06_52_1377.html), [16/17](http://narodne-novine.nn.hr/clanci/sluzbeni/2017_02_16_366.html), 130/17.)
- pratiti članke vezano uz obiteljski dom
2. Pravilnik o minimalnim uvjetima za pružanje socijalnih usluga (Narodne novine [40/14](http://narodne-novine.nn.hr/clanci/sluzbeni/2014_03_40_712.html) i [66/15](http://narodne-novine.nn.hr/clanci/sluzbeni/2015_06_66_1277.html))